കട്ടതിനോ കവര്ന്നതിനോ അല്ല യുഡിഎഫിന്റ കവര്ച്ചയെ എതിര്ത്തതിനാണ് കേസ് മറുപടിയുമായി കെ.ടി ജലീല് മലപ്പുറം: നിയമസഭാ കയ്യാങ്കളി കേസുമായി ബന്ധപ്പെട്ട യുഡിഎഫ് ആരോപണങ്ങള്ക്ക് മറുപടിയുമായി കെടി ജലീല്. കട്ടതിനോ കവര്ന്നതിനോ അല്ല യുഡിഎഫിന്്റെ കവര്ച്ചയെ എതിര്ത്തതിനാണ് കേസെന്ന് ജലീല് പറഞ്ഞു. യുഡിഎഫ് സര്ക്കാരിന്്റെ അഴിമതിക്കെതിരെ നടത്തിയ സമരത്തില് നിയമസഭക്കകത്ത് വെച്ച് പ്രക്ഷുബ്ധമായ ചില രംഗങ്ങള് അരങ്ങേറി. ബഹുമാനപ്പെട്ട സുപ്രിംകോടതി പ്രസ്തുത സംഭവവുമായി ബന്ധപ്പെട്ട് അന്നത്തെ നിയമസഭാ സെക്രട്ടറി നല്കിയ പരാതിയെ തുടര്ന്ന് എടുത്ത കേസിലെ പ്രതികള് വിചാരണ നേരിടണമെന്ന് വിധി പ്രസ്താവിച്ചിരിക്കുയാണ്. വിധിയെ സ്വാഗതം ചെയ്യുന്നു. വിചാരണ നടക്കട്ടെ. പറയാനുള്ളത് ബന്ധപ്പെട്ട കോടതിയെ ബോധിപ്പിക്കുമെന്നും കെടി ജലീല് വ്യക്തമാക്കി. നിയമസഭാ കൈയ്യാങ്കളിക്കേസുമായി ബന്ധപ്പെട്ട് വന്ന സുപ്രീം കോടതി വിധി സംസ്ഥാന സര്ക്കാരിന് തിരിച്ചടിയല്ലെന്ന് സിപിഐഎം ആക്ടിംഗ് സെക്രട്ടറി എ വിജയരാഘവന് നേരത്തെ വ്യക്തമാക്കിയിരുന്നു. കേസിലെ നിയമപരമായ കാര്യങ്ങളാണ് വിധിയിലുള്ളത്. മന്ത്രി വി ശിവന് കുട്ടിക്കെതിരെ നിലവില് നടപടിയെന്നും വന്നിട്ടില്ല. കേസ് ഇനിയാണ് വിചാരണയിലേക്ക് നീങ്ങുന്നതെന്നും എ വിജയരാഘവന് മാധ്യമങ്ങളോട് പറഞ്ഞു. ഇതുമായി ബന്ധപ്പെട്ട ആളുകള് നിയമസംവിധാനവുമായി ബന്ധപ്പെടുത്തി എല്ലാ അവകാശങ്ങളും ഉപയോഗപ്പെടുത്തും. അത് നീതീന്യായ വ്യവസ്ഥ നിലനില്ക്കുന്ന ഒരു സമൂഹത്തില് എല്ലാ പൗരന്മാരും ചെയ്യേണ്ട കാര്യമാണ്. നിയമസഭാ തെരഞ്ഞെടുപ്പില് ഉണ്ടായ കനത്ത പരാജയത്തില് യുഡിഎഫിന് കടുത്ത നിരാശയുണ്ട്. അതു കൊണ്ട് കേരളത്തിലെ എല്ലാ കാര്യങ്ങളിലും ആ നിരാശയില് നിന്നുത്ഭവിക്കുന്ന അഭിപ്രായ പ്രകടനങ്ങളും അവര് നടത്താറുണ്ട്. അത് ഈ വിധി വന്നപ്പോള് മന്ത്രി രാജി വെക്കണമെന്ന് പറഞ്ഞു. ഈ വിഷയത്തിനു മുമ്ബ് കിറ്റ് കൊടുത്തത് തെറ്റാണെന്നാണ് യുഡിഎഫ് പറഞ്ഞതെന്നും എ വിജയരാഘവന് ആരോപിച്ചു. നിയമസഭാ കൈയ്യാങ്കളിക്കേസില് വി ശിവന്കുട്ടി ഉള്പ്പെടെ മുഴുവന് പ്രതികളും വിചാരണ നേരിടണമെന്ന് നിര്ദേശിച്ചുകൊണ്ടാണ് സര്ക്കാരിന്റെ ഹര്ജി സുപ്രീംകോടതി തള്ളിയത്. സര്ക്കാര് ഹര്ജിയില് ഉന്നയിച്ച വാദങ്ങളൊന്നും സൂപ്രീം കോടതി അംഗീകരിച്ചില്ല. ജനപ്രതിനിധികള്ക്കുള്ള പ്രത്യേക അവകാശം ഉത്തരവാദിത്തം നിര്വഹിക്കുന്നതിനാണ്. നിയമനടപടികളില് നിന്ന് രക്ഷപ്പെടാന് ഈ സ്ഥാനം കൊണ്ട് കഴിയില്ലെന്ന് ജസ്റ്റിസ് ഡിവൈ ചന്ദ്രചൂഡ് അധ്യക്ഷനായ ബെഞ്ച് വ്യക്തമാക്കി. കേസുകള് പിന്വലിക്കാനുള്ള പബ്ലിക് പ്രോസിക്യൂട്ടറുടെ അപേക്ഷ ഭരണഘടനാ തത്വങ്ങളോടുള്ള വഞ്ചനയാണ്. കൈയാങ്കളിയില് നിയമസഭയുടെ പരിരക്ഷ നല്കാന് കഴിയില്ല. കേസിന് സ്പീക്കറുടെ അനുമതി ഇല്ലെന്ന സര്ക്കാര് വാദം അംഗീകരിക്കാന് കഴിയില്ല. നിയമസഭാംഗത്തെ അയോഗ്യനാക്കുന്നതുള്പ്പെടെയുള്ള വിഷയങ്ങളിലാണ് സ്പീക്കറുടെ അനുമതി വേണ്ടത് ഇത്തരം കേസുകളിലല്ലെന്നും കോടതി ചൂണ്ടിക്കാട്ടി.